《留题洞岩》
宋代·刘述

英英洞口云，触石才一缕。
须叟遍空山，霈然作灵雨。
万物一以泽，孤踪无处所。
我心良所珍，作诗以自矩。

作者简介：刘述，字孝叔，湖州人。举进士，为御史台主簿，知温、耀、真三州，提点江西刑狱，累官都官员外郎，六年不奏考功课。知审官院胡宿言其沉静有守，特迁兵部员外郎，改荆湖南北、京西路转运使，再以覃恩迁刑部郎中。